**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. november 30-án tartandó rendes ülésére**

Az előterjesztés tárgya: „Külterületi helyi közutak fejlesztése”tárgyban kiírt közbeszerzési eljárás lezárásáról

Melléklet: Bíráló Bizottsági jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Arató Atilla - köztisztviselő

Az előterjesztés ügyiratszáma: TPH/1357- …../2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1. és 1.22 pontjai |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. november 24.

Arató Atilla

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Külterületi helyi közutak fejlesztése” tárgyban kiírt közbeszerzési eljárás lezárásáról**

Tisztelt Képviselő-testület!

A 2022. augusztus 30-án megtartott ülésen a Testület a 232/2022. (VIII.30.) Kt. számú határozatával elfogadta a VP 6-7.2.1.1-21 kódszámú „Külterületi helyi közutak fejlesztése Tiszavasvári Városában” című pályázathoz kapcsolódó közbeszerzési eljárás lefolytatásához szükséges dokumentumokat, mely eljárás ajánlattételi határideje 2022. szeptember 21. 11:00 volt. Az eljárás során voltak kiegészítő tájékoztatáskérések, melyek megválaszolásai határidőn belül megtörténtek.

Az ajánlattételi határidőig 9 Ajánlattevőtől érkezett be ajánlat. Az ajánlatok áttekintése után felvilágosítás kérés és számítási hiba javítása került kiküldésre 7 Ajánlattevő részére, melyet a hárman nem teljesítettek, ezért a testület a 289/2022. (XI.3.) Kt. számú határozatával érvénytelenítette. Ezt követően 202. november 09. napján a két legalacsonyabb árat adó HUMAN-Z Kft és a Magyar-útépítő Kft részére hiánypótlás és árindoklás kérés került kiküldésre. A megadott határidőre mind a két ajánlatadó teljesítette a hiánypótlást és az árindoklást. Ezért a 2022. november 21-én megtartott bíráló bizottsági ülésen az előterjesztés mellékletét képező döntést hozta meg.

Megkérem a Tisztelt Képviselő-testületet, hogy a beruházás megvalósításához szükséges közbeszerzési eljárás lezárásáról - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. november 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (XI.30.) Kt. számú**

**határozata**

**„Külterületi helyi közutak fejlesztése” tárgyban kiírt közbeszerzési eljárás lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítom – elfogadva a Bírálóbizottság döntési javaslatát -** hogy a **„Külterületi helyi közutak fejlesztése Tiszavasvári Városában”** című 3307455175 projekt azonosítójú Támogatói Okirat szerinti támogatásból megvalósuló **Külterületi helyi közutak fejlesztése tárgyban** lefolytatott **közbeszerzési eljárásban** **a** **Magyar-Útépítő korlátolt Felelősségű Társaság** (4244 Újfehértó, Határ út 59.) és a **HUMAN-Z Korlátolt Felelősségű Társaság** (4400 Nyíregyháza, Czóbel Minka u. 9/B) **ajánlattevők ajánlata érvényes.**
2. **Megállapítom – elfogadva a Bírálóbizottság döntési javaslatát -** hogy a **„Külterületi helyi közutak fejlesztése Tiszavasvári Városában”** című 3307455175 projekt azonosítójú Támogatói Okirat szerinti támogatásból megvalósuló **Külterületi helyi közutak fejlesztése tárgyban** lefolytatott **közbeszerzési eljárásban** a legjobb ár-érték arányra tekintettela **nyertes Ajánlattevő** **a Magyar-Útépítő korlátolt Felelősségű Társaság** (4244 Újfehértó, Határ út 59.) **nettó** 131.067.851,- Ft **+ áfa összegű ajánlati árral.**
3. **Megállapítom,** hogy a **„Külterületi helyi közutak fejlesztése Tiszavasvári Városában”** című 3307455175 projekt azonosítójú Támogatói Okirat szerinti támogatásból megvalósuló **Külterületi helyi közutak fejlesztése tárgyban** lefolytatott **közbeszerzési eljárás** **eredményes.**
4. **Felkéri a polgármestert, hogy:**

**- a döntésről tájékoztassa az Ajánlattevőket,**

**- a kivitelezéshez szükséges Vállalkozási szerződést írja alá.**

**Határidő:** azonnal, esedékességkor **Felelős:** Szőke Zoltán polgármester